Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
1 Cronicas 11:1-47
11 Idi agangay naguummong amin dagiti Israelita+ a sangsangkamaysa ken David idiay Hebron,+ a kunkunada: “Adtoy! Dakami ket tulangmo ken lasagmo.+2 Agpadpada idi kalman ken iti napalabas, uray bayat a ni Saul idi ti ari, sika daydiay mangiruruar iti Israel ken mangiserserrek iti dayta;+ ket kinuna kenka ni Jehova a Diosmo, ‘Sika ipastoramto+ ti ilik nga Israel, ket sika agbalinkanto a panguluen+ iti ilik nga Israel.’”3 Gapuna amin dagiti lallakay ti Israel immayda iti ari idiay Hebron ket ni David nakipinnatalged kadakuada iti tulag idiay Hebron iti sango ni Jehova; a kalpasan dayta pinulotanda+ ni David kas ari iti Israel, maitunos iti sao ni Jehova+ babaen ken Samuel.+4 Idi agangay ni David ken ti intero nga Israel napanda idiay Jerusalem,+ kayatna a sawen, ti Jebus,+ a sadiay dagiti Jebuseo+ ti agnanaed idi iti daga.5 Ket dagiti agnanaed iti Jebus rinugianda a kunaen ken David: “Saankanto a sumrek ditoy.”+ Uray pay kasta, innala ni David ti salindeg ti Sion,+ kayatna a sawen, ti Siudad ni David.+6 Gapuna kinuna ni David: “Asinoman nga umuna a mangkabil+ kadagiti Jebuseo, agbalinto a pannakaulo ken prinsipe.” Ket ni Joab+ nga anak ni Zeruia ti immuna a simmang-at, ket nagbalin a pannakaulo.7 Ket nagnaed ni David iti lugar a narigat nga asitgan.+ Dayta ti makagapu nga inawaganda dayta iti Siudad ni David.+8 Ket rinugianna a bangonen ti siudad iti intero nga aglikmut, manipud iti Muntuon uray pay agingga iti paspaset iti aglikmut, ngem ni met laeng Joab biniagna+ ti dadduma iti siudad.9 Ket nagtultuloy a dumakkel a dumakkel ni David,+ ta adda kenkuana ni Jehova ti buybuyot.+10 Ita dagitoy dagiti pannakaulo ti nabileg+ a lallaki a kukua ni David, a nagtalinaed a sititibker kenkuana iti kinaarina agraman ti intero nga Israel, tapno isu pagbalinenda nga ari maitunos iti sao ni Jehova+ maipapan iti Israel.11 Ket daytoy ti listaan dagiti nabileg a lallaki a kukua ni David: Jasobeam+ nga anak ni Hacmonita, ti pannakaulo dagiti tallo. Inwaswasawasna ti pikana iti tallo gasut a napapatay iti maymaysa a tiempo.+12 Ket sumaruno kenkuana adda ni Eleazar+ nga anak ni Dodo nga Ahohita.+ Maysa idi kadagiti tallo a nabileg a lallaki.+13 Isu idi ti kadua ni David idiay Pas-dammim,+ a naguurnongan a sangsangkamaysa dagiti Filisteo maipaay iti gubat. Ita adda idi maysa a benneg ti talon a napno iti sebada, ket dagiti umili, iti biangda, nagtalawda gapu kadagiti Filisteo.+14 Ngem isu nagtakder iti tengnga ti benneg ket inispalna dayta, ket kinabkabilna dagiti Filisteo, iti kasta nangisalakan ni Jehova+ buyogen ti naindaklan a panangisalakan.+15 Ket tallo kadagiti tallopulo+ a pannakaulo ti simmalog agingga iti bato, agingga ken David idiay rukib ti Adullam,+ bayat a ti maysa a pakarso dagiti Filisteo agpakpakarso idi iti nababa a tanap ti Refaim.+16 Ket ni David adda idin iti lugar a narigat nga asitgan;+ ket ti maysa a garison dagiti Filisteo+ adda idin idiay Betlehem.17 Idi agangay impakita ni David ti panaggartemna ket kinunana: “O makainumak+ koma iti danum manipud iti pagurnongan ti danum ti Betlehem,+ nga adda iti ruangan!”18 Iti kasta ti tallo simmarakusokda a mapan iti pakarso dagiti Filisteo ket simmakdoda iti danum manipud iti pagurnongan ti danum idiay Betlehem, nga adda iti ruangan, ket immayda a siaawit iti dayta ket inyegda ken David.+ Ket saan nga immannugot ni David a manginum iti dayta, no di ket imbukbokna nga agpaay ken Jehova.+19 Ket kinunana: “Narigat a pagarupen iti biangko, no maipapan iti Diosko, nga aramidek daytoy! Rebbeng aya nga inumek ti dara+ dagitoy a lallaki a nangirisgo kadagiti kararuada? Ta inrisgoda dagiti kararuada tapno maiyegda dayta.” Ket saan nga immannugot a manginum iti dayta.+ Dagitoy ti banag nga inaramid ti tallo a nabileg a lallaki.20 No maipapan ken Abisai+ a kabsat ni Joab,+ isu nagbalin a pannakaulo dagiti tallo; ket inwaswasawasna ti pikana iti tallo gasut a napapatay, ket naaddaan iti pakasarsaritaan a kas kadagiti tallo.21 Kadagiti tallo isu ad-adda idi a mabigbigbig ngem iti dua a sabali, ket nagbalin a panguluen kadakuada; ket kaskasdi a saan a nakasagpat+ iti umuna a tallo.22 No maipapan ken Benaias+ nga anak ni Jehoiada,+ ti anak ti maysa a maingel a lalaki, a nagaramid iti adu nga aramid idiay Kabzeel,+ isu kinabilna ti dua nga annak ni Ariel ti Moab; ket isu simmalog ket kinabilna ti maysa a leon+ iti uneg ti bito iti aldaw ti panagtinnag ti niebe.23 Ket isu ti nangkabil iti lalaki nga Egipcio, maysa a lalaki a nalablabes ti kadakkelna, a lima a kasiko.+ Ket iti ima ti Egipcio adda maysa a pika+ a kas iti pagpulipolan dagiti trabahador iti pagabelan; kaskasdi a simmalog a napan kenkuana nga addaan iti sarukod ket rinabsutna ti pika iti ima ti Egipcio ket pinapatayna babaen iti bukodna a pika.+24 Dagitoy a banag inaramid ni Benaias nga anak ni Jehoiada, ket naaddaan iti nagan iti tallo a nabileg a lallaki.25 Nupay ad-adda idi a mabigbigbig ngem kadagiti tallopulo, kaskasdi a saan a nakasagpat iti saad dagiti umuna a tallo.+ Nupay kasta, insaad ni David a mamangulo iti bukodna a para-guardia.+26 No maipapan kadagiti nabileg a lallaki kadagiti puersa militar, adda da Asael+ a kabsat ni Joab, Elhanan+ nga anak ni Dodo ti Betlehem,27 Sammot+ a Harorita, Helez a Pelonita,+28 Ira+ nga anak ni Ikkes a Tecoita, Abi-ezer nga Anatotita,+29 Sibbecai+ a Husatita, Ilai nga Ahohita,+30 Maharai+ a Netofatita,+ Heled+ nga anak ni Baanah a Netofatita,31 Itai nga anak ni Ribai+ ti Gabaa+ iti annak ni Benjamin,+ Benaias a Piratonita,+32 Hurai manipud kadagiti naapres a ginget ti Gaas,+ Abiel nga Arbatita,33 Azmavet a Baharumita,+ Eliaba a Saalbonita,34 ti annak ni Hasem a Gizonita, Jonatan+ nga anak ni Sage a Hararita,35 Ahiam nga anak ni Sacar+ a Hararita, Elifal+ nga anak ni Ur,36 Hefer a Mequeratita, Ahias a Pelonita,37 Hezro a Carmelita,+ Naarai nga anak ni Ezbai,38 Joel a kabsat ni Natan,+ Mibhar nga anak ni Hagri,39 Zelec nga Ammonita, Naharai a Berotita, ti agaw-awit iti armas ni Joab nga anak ni Zeruia,40 Ira nga Itrita, Gareb+ nga Itrita,41 Urias+ a Heteo,+ Zabad nga anak ni Alai,42 Adina nga anak ni Siza a Rubenita, maysa a pannakaulo dagiti Rubenita, a kenkuana adda tallopulo;43 Hanan nga anak ni Maaca, ken Josafat a Mitnita,44 Uzzia nga Asteratita, Sama ken Jeiel, ti annak ni Hotam nga Aroerita,45 Jediael nga anak ni Simri, ken Joha a kabsatna a Tizita,46 Eliel a Mahavita, ken Jeribai ken Josavias nga annak ni Elnaam, ken Itma a Moabita.47 Da Eliel ken Obed ken Jaasiel a Mezobaita.
ilo_Latn ilo_Latn quy_Latn ilo_Latn